Document ID: 32005D0361

KOMMISSIONENS BESLUTNING
af 29. april 2005
om ændring af beslutning 1999/659/EF om den vejledende fordeling mellem medlemsstaterne af bevillinger fra Den Europæiske Udviklings- og Garantifond for Landbruget til foranstaltninger til udvikling af landdistrikterne for perioden 2000-2006
(meddelt under nummer K(2005) 1320)
(Kun den danske, den engelske, den finske, den franske, den græske, den italienske, den nederlandske, den portugisiske, den spanske, den svenske og den tyske udgave er autentiske)
(2005/361/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (1), særlig artikel 46, stk. 2, og
ud fra følgende betragtninger:
(1)
Ved beslutning 1999/659/EF (2), tildelte Kommissionen medlemsstaterne de foreløbige bevillinger til foranstaltninger til udvikling af landdistrikterne, som EUGFL, Garantisektionen, medfinansierer for perioden 2000-2006.
(2)
Ifølge artikel 46, stk. 3, i forordning (EF) nr. 1257/1999 justeres de foreløbige bevillinger på grundlag af de faktiske udgifter og reviderede overslag over udgifter, der forelægges af medlemsstaterne, under hensyntagen til programmålene.
(3)
Ifølge artikel 57, stk. 2, i Kommissionens forordning (EF) nr. 817/2004 af 29. april 2004 om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) (3) skal Kommissionen justere de foreløbige bevillinger pr. medlemsstat, der er fastsat i beslutning 1999/659/EF, inden for to måneder fra vedtagelsen af budgettet for det pågældende regnskabsår.
(4)
Ved justeringerne af de foreløbige bevillinger skal der tages hensyn til medlemsstaternes finansielle gennemførelse i årene 2000-2004 og de reviderede overslag for 2005 og 2006, der blev forelagt før den »1. oktober 2004«.
(5)
Beslutning 1999/659/EF bør derfor ændres i overensstemmelse hermed -
VEDTAGET FØLGENDE BESLUTNING:
Artikel 1
Bilaget til beslutning 1999/659/EF erstattes af bilaget til nærværende beslutning.
Artikel 2
Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Storhertugdømmet Luxembourg, Kongeriget Nederlandene, Republikken Østrig, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.
Udfærdiget i Bruxelles, den 29. april 2005.

Labels: 18
15
19
5